Планинарски дом „Даре Џамбаз“

мини|десно|280п|Планинарскиот дом „Даре Џамбаз“ на врвот Крстовар на планината Водно над Скопје
{
  "type": "FeatureCollection",
  "features": [
    {
      "type": "Feature",
      "properties": {    "marker-symbol": "warehouse",
    "marker-size": "medium",
    "marker-color": "22AC31"},
      "geometry": {
        "type": "Point",
        "coordinates": [
          21.395039856434,
          41.965411607671
        ]
      }
    }
  ]
}
**„Даре Џамбаз“** — планинарски дом на десетина метри под врвот Крстовар на планината Водно над Скопје. Од планинарскиот дом се гледа целата панорама на градот Скопје, Скопската Котлина, Шар Планина и Скопска Црна Гора. Домот е оддалечен од градот 1-2 часа пешачење. До него може да се пристигне по повеќе пешачки патеки кои доаѓаат од Скопје и водат кон домот. Некои од патеките се обележани. До домот води и асфалтен пат од градот Скопје преку кој може да се пристигне со моторни возила до самиот врв Крстовар, сообраќајот е регулиран со временски ограничувања. Домот го носи името на Даре Џамбаз —  еден од основоположниците на планинарството во Македонија.

## Историјат
Домот почнал да се гради 1950 година од страна на Планинарскиот сојуз на Македонија, од цврст материјал, камен и вар. Предаден е во употреба 1952 година. Домот кој е на КП бр.1 место наречено Голема Стена на К.О. Горно Соње, е сопственост на Федерацијата на планинарските спортови на Македонија (или поранешниот Планинарски сојуз на Македонија) врз основа на правосилна пресуда на Општинскиот суд Скопје 1. Домот е изграден во текот на 1955 година. Во самата пресуда е утврдено дека со Планинарскиот дом од 1963 година до денес управува Планинарското друштво „Бистра“ Скопје.

## Опис на домот
Домот има приземје, кат и подрумски простории. Покриен е со поцинкуван лим. Подрумските простории не се користат за планинарски цели. На приземјето има голема просторија која може да прими околу 70-100 лица, просторија за пресвлекување на посетителите, една просторија во која се чуваат разни материјали потребни за кујната и една кујна во која главно се подготвува чај, по потреба во неа може да се подготвуваат и јадења. На катот се наоѓа една просторија во која се сместени околу 22 кревети а има место да се постават и јоги душеци за поголем број на корисници. Покрај оваа просторија има уште две помали кои се користат за помошни работи. Домот има електрично осветлување и вода во кујната. Тоалет има надвор од домот.

За планинарите домот е отворен од петок навечер до недела навечер, кога дежураат членови од Планинарското друштво „Бистра“ кое и управува со домот. Инаку има постојан чувар кој може да обезбеди пристап во домот и сместување по потреба.[thumb|250px|right|Табла со натпис за заземањето на германскиот бункер на ова место од XII бригада под команда на [Трајко Стојковски|Трајко Стојковски - Бузо.]]

## Можни излети

* Планинарски дом „Матка“ — одејќи по сртот на планината Водно (2-3 часа)
* Пуста Брезница (6 часа)
* Планинарскиот дом „Китка“ (4-5 часа)
* Планинарски дом „Караџица“ (6-7 часа)

## Поврзано
* Крстовар — врвот на Водно
* Милениумски крст — знаменитост на врвот
* Средно Водно — излетничко место и поранешно село
* Долно Водно
* Водно — скопска населба

## Галерија на слики


Асфалтен пат до Крстовар.jpg|Асфалтен пат до врвот Крстовар на Водно
Комуникациска кула на Водно.jpg|Комуникациска кула на Водно
Милениумски крст на Водно крај Скопје.JPG|Милениумски крст на Водно
Panoramic view of Skopje from Krstovar mountain.jpg|Панорамски поглед на Скопје од Крстовар
Поглед кон Соње од Крстовар.jpg|Поглед кон Соње од Крстовар
Карпест приод до планинарскиот дом Даре Џамбаз на Водно.jpg|Карпест приод до планинарскиот дом
Планинарски дом - Даре Џамбаз (надморска височина).jpg|Табла со натпис за надморската височина на домот


## Наводи

## Надворешни врски
* Фотографии од врвот Крстовар

Даре Џамбаз
Категорија:Водно